संजय कपूर का बड़ा खुलासा ‘अब अपना जमाना चला गया!’ जानिए सिनेमा के बदलते मिजाज पर उनकी बेबाक राय

फिल्म ‘सिर्फ तुम’ से फैंस के दिलों पर राज करने वाले 90 के दशक के मशहूर अभिनेता संजय कपूर को कौन नहीं जानता। उन्होंने अपने करियर की शुरुआत रोमांटिक हीरो की छवि से की थी, लेकिन अब वे ओटीटी प्लेटफार्म्स और फिल्मों में अपनी विविध भूमिकाओं के कारण चर्चा में हैं। हाल ही में ओटीटी प्लेटफार्म पर प्रदर्शित फिल्म ‘हाउस ऑफ लाइज’ में उनके पुलिस वाले के किरदार ने सबका ध्यान खींचा है।

फिल्मों में किरदार को लेकर संजय के विचार

संजय कपूर का मानना है कि एक कलाकार को विभिन्न भूमिकाएं निभानी चाहिए ताकि वह अपने करियर में आगे बढ़ सके। उन्होंने कहा, “फिल्म ‘ब्लडी डैडी’ में मेरी नकारात्मक भूमिका थी, जबकि ‘मेरी क्रिसमस’ में मैं एक फ्लर्ट करने वाला किरदार निभा रहा था। ‘मर्डर मुबारक’ में राजा साहब का रोल बिल्कुल अलग मिजाज का था और ‘हाउस ऑफ लाइज’ में मैंने एक जांच अधिकारी की भूमिका निभाई। पिछले एक साल में मेरे चार-पांच प्रोजेक्ट्स आए हैं और सभी में मेरी भूमिकाएं एक-दूसरे से बिल्कुल अलग हैं।